EkBass/fiwiki-20250220-pages-articles huggingface dataset:
Kuusilinna

Kuusilinna on suomalainen huonekalualan perheyritys kolmannessa polvessa. Yritys on pääosin keskittynyt laadukkaisiin suomalaisiin sohvakalusteisiin. Kuusilinnan sohvamallisto valmistetaan käsityönä Lahdessa. Sohvien lisäksi yritys myy myymälöissään valikoituja sisustustuotteita. Kuusilinnan päämyymälä sijaitsee Helsingin keskustassa Annankadulla. Toinen myymälä avattiin keskeiselle paikalle Vantaan Tammistoon joulukuussa 2021. Myymälöiden lisäksi yritys myy sohvia ja sisustustuotteita verkkokaupassa. == Historia ja toiminta == Koristepuuseppä Paul Waltter Kuusilinna perusti yrityksen vuonna 1941 Karkkilaan. Sodan jälkeen oli valtava tarve huonekaluille. Elettiin voimakasta kasvun aikaa. 1945 Kuusilinna rakensi Karkkilan keskustaan uudet myymälätilat, jonka päärakennuksessa oli asuintilat ylhäällä ja myymälä katutasossa. Verstaalla valmistettiin myytävät huonekalut. Myytäviä artikkeleita oli verhonpidikkeistä, laverisängyistä aina sohviin ja muihin huonekaluihin. 1960-luvulla tapahtui sukupolven vaihdos, jolloin Reino Kuusilinna siirtyi yrityksen vetäjäksi. Kuusilinna keskittyi nahkasohvien jälleenmyyntiin ja teki yhteistyötä muiden valmistajien kanssa. Kuusilinna lähti hakemaan kasvua pääkaupunkiseudulta ja uusia myymälöitä avattiin muun muassa Töölöön Ostrobotnian taloon, Dagmarinkadulle sekä myöhemmin Fabianinkadulle Pörssitaloon. Myöhemmin 1990-luvulla toiminta keskittyi yhteen pienempään tilausmyymälään Kalevankadulle. Vuonna 2001 yrityksen vetäjäksi tuli nykyinen yrittäjä Paul Jani Kuusilinna. 1990-luvun taantuman jälkeen yritys avasi myös toisen myymälän Kalevankadulle. Vuonna 2009 Kuusilinna Oy muutti nykyiseen sijaintiinsa Annan- ja Kalevankadun kulmaan. Myymälä sijaitsee yhdessä Helsingin kauneimmista 1800-luvun lopulla rakennetuista taloista. Lisäksi avattiin toimipisteet Porvoon vanhaankaupunkiin keväällä 2020 ja Vantaan Tammistoon joulukuussa 2021. Yrityksen 80 juhlavuoden kunniaksi vuonna 1945 rakennettu Karkkilan kauppiastalo saneerattiin vanhaa kunnioittaen ja avattiin outlet-myymäläksi. == Lähteet == Luokka:Sisustusalan tuotemerkit Luokka:Suomalaiset perheyritykset Luokka:Suomalaiset verkkokaupat Luokka:Suomalaiset huonekaluvalmistajat Luokka:Suomalaiset huonekalukaupat
Toistettavuuskriisi

Toistettavuuskriisi on tällä hetkellä (2021) käynnissä oleva tieteen metodologiaa koskeva kriisi, jonka ytimessä on havainto, että monien tieteellisten tutkimusten tuloksia on vaikeaa tai mahdotonta uusintaa. Koska uusintaminen on kuitenkin oleellinen osa tieteellistä metodia, tällaiset epäonnistumiset tutkimuksissa vievät uskottavuutta niihin pohjautuvilta teorioilta ja näin ollen samalla myös laajemmin tieteelliseltä tiedolta. Toistettavuuskriisi koskee voimakkaimmin yhteiskunta- ja lääketiedettä, joiden parissa on tehty suuria ponnistuksia perinteisten tulosten uudelleen tutkimiseksi, jotta niiden luotettavuus ja mahdolliset tutkimusten epäonnistumisien syyt voidaan selvittää. Survey-tutkimusten perusteella kriisi koskee myös luonnontieteitä. == Aiheesta muualla == * Mitä toistettavuuskriisistä pitäisi ajatella? Johdanto tutkijoiden haastatteluihin Helsingin yliopisto * Inkeri Koskinen: Millaisia aloja toistettavuuskriisi koskee? Eufemia. Tampereen yliopisto Luokka:Tieteellinen menetelmä
Sonkamuotka

Sonkamuotka () on yksi Enontekiön kunnan muodostavista kylistä.Kylien Enontekiö Enontekiö – Käsivarren Lappi Se sijaitsee valtatien 21 varrellaEnon­te­kiön Son­ka­muot­kas­sa munk­ki­kah­vit mak­sa­vat vain 50 senttiä ja pul­la­kah­vit euron – vas­ta­päi­set pu­tii­kit eivät silti kil­pai­le kes­ke­nään vaan päin­vas­toin: "Minä ra­kas­tan naa­pu­rei­ta­ni!" Kaleva kunnan Muonion vastaisella rajalla.Kilpisjärventien lomaliikenne aikaisempaa hiljaisempaa Yle Kylän väkiluku on vuonna 2011 ollut noin kaksikymmentä.Yrittäjä-Sanna: Munkkikahvi 50 senttiä – halaus kaupan päälle! Hymy == Historiaa == Historian saatossa veneiden, pulkkien ja rekien valmistus yleistyi Sonkamuotkassa Muonion Kätkäsuvannossa harjoitetun toiminnan vanavedessä. Veneiden ja rekien ammattimaista tekemistä on jatkettu Sonkamuotkassa yhä 2000-luvulla.Kertomuksia Lapista osa 2.: Enontekiön seutu, s. 34 Juha Kivekäs == Palvelut == Sonkamuotkan palveluihin kuuluvat kaksi matkamuistomyymälää, joista yksi oli vuonna 2020 toiminut yli kaksikymmentä vuotta ja toisen toiminnan pohjalla on ollut vuonna 1968 aloitettu käsityökauppa.Historia Mailan Putiikki / Alatalon Käsityö Sonkamuotkan alueella harjoitetaan myös vene- ja mökkivuokrausta. Sonkamuotkan vuokramökit ovat lohestuspaikkojen äärellä.Palvelut Lapin lomamökit & Camping == Sanan muu käyttö == Sonkamuotka on Suomessa käytössä myös melko harvinaisena sukunimenä, jonka esiintymisessä on ollut keskittymä Enontekiöllä.Sonkamuotka Sukunimi- info == Lähteet == Luokka:Enontekiön kylät
Ruototunturi

Ruototunturi on Muonion ja Enontekiön kuntia halkova tunturi, jonka huippu on 572 metrin korkeudessa.Tunturi-Lapin Huiput: Puolitaipaleesta itään, Outtakalta etelään Luoteis-Lappi Ruototunturi on Muonion kunnan vaakunassa nähtävä tunturi.Ohjevinkit: 10 nousua Muonion kunta Ruototunturi sijaitsee Pallas-Yllästunturin erämaavyöhykkeellä. Tunturilta näkyvät maisemat kohti Pallas- ja Ounastuntureita. Ruototunturin eteläpuolella ovat Könkäsenjärvi ja Könkäsentunturi sekä itäpuolella Kuoppajärvi ja Pahajoenkankaat. == Lähteet == Luokka:Muonion tunturit Luokka:Enontekiön tunturit
Kuiseb

Kuiseb on joki keskisen Namibian länsiosassa. Siinä on vettä vain sadekaudella, eikä se joka vuosi jaksa virrata mereen saakka. ==Yleistä== Kuisebin virtaama on 20 miljoonaa m³ vuodessa. Se saa alkunsa Khomasin ylängöltä Windhoekin länsipuolelta. Sieltä se virtaa länteen Namib-Naukluftin kansallispuiston ja Namibin autiomaan kautta. Sen sivujokia ovat vasemmalla puolella Gomab, Ojab, Chausib ja Gaub ja oikealla puolella Koam, Nausgomab ja Goagos. Sen varrelle sijoittuu Friedenaun pato. Useita topnaar-heimon yhdyskuntia asuttaa Kuisebin alajuoksun rantoja. Näitä asutuskeskuksia ovat mm. Homeb, Sandfontein, Rooibank, and Utuseb.Malan 1998, s. 120–125.Moritz 1997, s. 4–5. Kuisebin valuma-alueen arvioidaan olevan 15 500–16 692 km². Friedenaun pato, joka valmistui vuonna 1972, on tämän joen varrella. Joki virtaa mereen saakka vain muutamien vuosien välein. Tällainen vuosi oli esim. 2005. Naukluftin ja Namibin välissä Kuiseb on kovertanut itselleen kanjonin alueella, joka on kuiva ja vaikeasti saavutettava. Toisen maailmansodan aikana Henno Martin ja Hermann Korn siirtyivät tälle alueelle odottamaan, että sota menisi ohi. He elivät autiomaassa kahden ja puolen vuoden ajan. Martinin ja Kornin seikkailusta julkaistiin kirja, ja kirjan pohjalta tehtiin elokuva nimeltä The Sheltering Desert. Heidän suojansa jäänteet ovat edelleen nähtävissä ja niillä voi vierailla. Kuisebin varrella Namibin autiomaassa sijaitsevat eräät maailman korkeimmista hiekkadyyneistä. Nämä sijaitsevat joen lounaispuolella, kun taas koillispuolella on paljaita kallioita. Dyynit ovat jopa yli 150 metriä korkeita. Vallitsevat tuulet puhaltavat hiekkaa pohjoiseen, mutta niiden pääsyn sinne estää joki. Tuulet tuovat hiekan jokeen, jossa myös kulkee lietettä. Joki virtaa mereen saakka vain silloin, kun siinä on tulvia. Vuonna 1907 Saksan siirtomaahallinto julisti Swakop-joen ja Kuisebin välisen alueen rauhoitusalueeksi. Alue on nykyään osa Namib- Naukluftin kansallispuistoa. Namibian aavikkotutkimussäätiö (Desert Research Foundation of Namibia, DRFN) sijaitsee joen rannalla. Walvis Bayn ja Swakopmundin rannikkokaupungit, sisämaassa sijaitseva Arandiksen kaupunki sekä Rössingin uraanikaivokset Namibin autiomaassa (yhteensä n 100000 asukasta) saavat kaiken makean veden Kuiseb-joen laaksosta, missä vesi pumpataan joen hiekkapohjasta. ==Galleria== File:Kuiseb River Nears the Ocean.jpg|Satelliittikuva Kuisebin suusta ja Walvis Baysta. Värit ovat luonnolliset. File:Kuiseb bird eye view.jpg|Ilmakuva Kuisebista (2017). File:Kuiseb River Sand and Rock (2018).jpg|Kuiseb vuonna 2018. File:gobabeb from air.jpg|Ilmakuva Gobabebin koulutus- ja tutkimuskeskuksesta. File:Henno Martin Shelter.jpg| Henno Martinin ja Hermann Kornin suojan rauniot. File:Kuiseb.1.JPG|Silta yli Kuisebin kanjonin valtatiellä C14. ==Lähteet== ===Kirjallisuutta=== * * ==Aiheesta muualla== *NASA Earth Explorer page *Väitöskirja, Helmholtz Centre for Environmental Research - UFZ Luokka:Namibian joet Luokka:Erongo Luokka:Khomas Luokka:Atlanttiin laskevat vesistöt
Khan (joki)

Khan-joki on joki keskisessä Namibiassa. Se saa alkunsa Otjozondjupan alueelta ja virtaa Erongon alueen halki ja laskee Swakop-jokeen n. 40 km Swakopmundista länteen. Se on Swakop-joen tärkein sivujoki. Khanissa on vettä vain ajoittain sadekaudella marraskuun ja maaliskuun välisenä aikana. Khanin valuma-alue on laajuudeltaan 8 400 km². Sen sivujokia ovat Slang- ja Etiro-joet. Khanin alkulähde on lähellä Otjisemban kylää, luoteeseen Okahandjasta. Sieltä joki virtaa länteen Usakoksen kaupunkiin ja sieltä edelleen lounaaseen Namibin autiomaan halki. Se yhtyy Swakop-jokeen n. 40 km Swakopmundista itään. Khan on suosittu turistikohde, sillä sen varrella elää paljon nisäkkäitä, kuten esim. kalliohyppijöitä, strutseja ja šakaaleja. ==Viitteet== Luokka:Namibian joet Luokka:Erongo Luokka:Otjozondjupa
Mitro

Mitro on suomalainen miehen etunimi. Nimi on annettu vuoteen 2022 mennessä noin 180 henkilölle. Nimi esiintyy myös sukunimenä. == Tunnettuja Mitroja == * Mitro Repo, ortodoksipappi ja europarlamentaarikko (SDP) == Mitro sukunimenä == * Aleksei Mitro (1871−1952), kauppaneuvos, liikemies ja tehtailija * Benjamin Mitro (1881−1924), kemisti ja tohtori-insinööri, Aleksei Mitron veli == Lähteet == Luokka:Etunimet Luokka:Sukunimet
Dalli-wa gamja-tang

Dalli-wa gamja-tang (, ) on televisioyhtiö KBS2:n esittämä eteläkorealainen draamasarja. Sen päärooleissa ovat Kim Min-jae ja Park Gyu-young. ==Näyttelijät== == Lähteet == == Aiheesta muualla == * Viralliset kotisivut Luokka:Eteläkorealaiset draamasarjat Luokka:2020-luvun televisiosarjat Luokka:Eteläkorealaiset komediasarjat Luokka:KBS:n televisiosarjat
The King’s Affection

The King’s Affection () on televisioyhtiö KBS2:n esittämä eteläkorealainen draamasarja. Sen päärooleissa ovat Park Eun-bin, Rowoon, Nam Yoon-su, Choi Byung-chan ja Bae Yoon-kyung. Suomessa sarja alkoi samanaikaisesti Netflixissä. ==Näyttelijät== == Lähteet == == Aiheesta muualla == * Viralliset kotisivut Luokka:Eteläkorealaiset draamasarjat Luokka:2020-luvun televisiosarjat Luokka:KBS:n televisiosarjat
Sian diskografia

Tämä artikkeli luettelee Sian diskografian. == Albumit == * OnlySee (1997) * Healing Is Difficult (2001) * Colour the Small One (2004) * Some People Have Real Problems (2008) * We Are Born (2010) * 1000 Forms of Fear (2014) * This Is Acting (2016) * Everyday Is Christmas (2017) * Music – Songs from and Inspired by the Motion Picture (2021) * Reasonable Woman (2024) ==Livealbumit== * Lady Croissant (LP, 2007) * Live - The We Meaning You Tour - London Roadhouse (2010) * Live - The We Meaning You Tour - Copenhagen Vega (2010) ==Kokoelma-albumit== * Best of... (2012) ==EP:t== * Don't Bring Me Down (2003) * Day Too Soon (2007) *No New Friends (2019) ==Singlet== * Taken for Granted (2000) * Little Man (2000) * Destiny (Zero 7 ft. Sia & Sophie Barker) (2001) * Drink to Get Drunk (Different Gear vs. Sia) (2001) * Distractions (Zero 7 ft. Sia) (2002) * Don't Bring Me Down (2004) * Breathe Me (2004) * Where I Belong (2004) * Somersault (Zero 7 ft. Sia) (2004) * Numb (2005) * Pictures (2006) * Throw It All Away (Zero 7 ft. Sia) (2006) * You're My Flame (Zero 7 ft. Sia) (2006) * Day Too Soon (2007) * The Girl You Lost to Cocaine (2008) * Soon We'll Be Found (2008) * Buttons (2008) * You've Changed (2009) * Under the Milky Way (2010) * Clap Your Hands (2010) * Bring Night (2010) * I'm in Here (2010) * Titanium (David Guetta ft. Sia) (2011) * I Love It (Hilltop Hoods ft. Sia) (2011) * Wild Ones (Flo Rida ft. Sia) (2011) * Dragging You Around (Greg Laswell ft. Sia) (2012) * She Wolf (Falling To Pieces) (David Guetta ft. Sia) (2012) * Elastic Heart (ft. The Weeknd & Diplo) (2013) * Battle Cry (2014) * Chandelier (2014) * Eye of the Needle (2014) * Big Girls Cry (2014) * Elastic Heart (solo version) (2015) * Fire Meet Gasoline (2015) * Alive (2015) * Cheap Thrills (2016) * Bird Set Free (2016) * The Greatest (2016) * Living Out Loud (Brooke Candy, feat. Sia, 2016) * Free Me (2017) * Waterfall (Stargate ft. Pink & Sia, 2017) * Audio (2018) * Let’s Love (David Guetta ft. Sia) (2020) * Floating Through Space (2021) ==DVD:t== * TV is my Parent (2009) diskografia Luokka:Diskografiat
Yhteiskuntamaantiede

Yhteiskuntamaantiede on maantieteen erikoisala, jossa perehdytään ihmisen, yhteisöjen, kulttuurien, talouden ja ympäristön vuorovaikutussuhteisiin sekä ilmiöiden sijaintiin, levinneisyyteen ja muutosta koskevaan suunnitteluun ja hallintaan. Yhteiskuntamaantiede tarkastelee yhteiskunnan rakenteita, alueellisia järjestelmiä sekä yhteiskunnallisia ympäristökysymyksiä. Yhteiskuntamaantieteessä perehdytään aluekehityksen kysymyksiin, globaaleihin yhteiskuntamaantieteellisiin prosesseihin ja ympäristöhaasteisiin paikallisesta, kansallisesta ja kansainvälisestä näkökulmasta. Muita yhteiskuntamaantieteeseen liittyviä aihealueita ovat esim. näkökulmat paikallisidentiteetin muodostumiseen, tilallisiin valtasuhteisiin ja vastarintaan. Tarkastelun kohteina ovat muun muassa luokka- ja sukupuolierot, seksuaalisuus ja etnisiteetti. Suomessa yhteiskuntamaantiedettä voi opiskella ainoastaan Itä-Suomen yliopistossa. Yhteiskuntamaantiedettä opiskelleet työllistyvät useimmiten alue- ja ympäristöhallintoihin, tutkimuslaitoksiin sekä yrityksiin ja järjestöihin, joiden toimenkuvassa korostuvat aluekehityksen sekä ympäristö- ja yhteiskuntavastuun paikalliset, kansalliset ja globaalit haasteet. == Lähteet == Luokka:Maantieteeseen liittyvät artikkelit Luokka:Ihmismaantiede Luokka:Sosiologian osa-alueet
Reino Helanto

Reino Arvid Helanto, vuoteen 1926 Helander (15. kesäkuuta 1906 Viipuri – 11. syyskuuta 1984) oli suomalainen insinööri, yrittäjä ja yritysjohtaja, joka sai teollisuusneuvoksen arvonimen. Helannon vanhemmat olivat ratamestari Arvid Helander ja Hanna Heinonen ja puolisot vuodesta 1931 Kaisa Karhi ja vuodesta 1967 Aulikki Maunu. Vuorineuvos Ilmari Helanto oli hänen veljensä. Reino Helanto valmistui insinööriksi Tampereen teknillisestä opistosta vuonna 1929. Valmistuttuaan hän toimi rakennusalalla työpäällikkö-, suunnittelu- ja muissa tehtävissä. Hän osallistui sekä talvisotaan että jatkosotaan. Sotien jälkeen vuodesta 1945 Helanto oli veljensä kanssa perustamansa Teräsbetoni-yhtiön toimitusjohtaja. Teräsbetoni keskittyi teollisuusrakennusten ja -laitosten sekä siltojen, satamien ja julkisten rakennusten rakentamiseen, mutta rakensi myös asuntoja. Yritys oli aikanaan maan suurimpia rakennusalan liikkeitä ja kehitti myös rakentamisen ja rakennusmateriaalien käytön ja kuljetuksen menetelmiä. Sen sisaryhtiöitä olivat Betonikone ja Rakennusväline. SRV Viitoset osti Teräsbetonin 1990-luvun alussa. Helanto sai teollisuusneuvoksen arvonimen vuonna 1966. Hän oli sotilasarvoltaan insinööriluutnantti (1941), kunniarajajääkärin arvon Helanto sai vuonna 1969.Kuka kukin on 1978, s. 208. Viitattu 4.2.2022. ==Lähteet== Luokka:Suomalaiset insinöörit Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1906 syntyneet Luokka:Vuonna 1984 kuolleet
Sirkka-Liisa Sjöblom

Sirkka-Liisa Sjöblom on suomalainen kirjallisuuden kääntäjä. Hän on suomentanut kauno- ja tietokirjallisuutta englannista ja ruotsista. Sjöblom aloitti englannin kääntäjänä vuonna 1990 ja alkoi kääntää ruotsista 1990-luvun lopulla. 2000-luvun alussa hän käänsi pienkustantamo Book Studiolle, ja siirtyi yrityskaupan myötä kääntämään Gummerukselle. Sjöblom on kääntänyt erityisesti dekkareita, muun muassa Sue Graftonin aakkosdekkareita, Anna Janssonin Maria Wern -sarjaa ja Viveca Stenin Sandhamn-sarjaa. Hän on suomentanut myös lastenkirjallisuutta, esimerkiksi uudet Pekka Töpöhäntä -suomennokset. Lisäksi Sjöblom on kääntänyt nuortenkirjoja ja keittokirjoja. Sjöblom sai vuonna 2021 kirjallisuuden valtionpalkinnon. Palkintoperusteissa nostettiin esiin erityisesti Susanna Alakosken historiallisen Bomullsängeln- romaanin suomennos Pumpulienkeli. Syksyllä 2021 Sjöblom palkittiin myös WSOY:n kirjallisuussäätiön tunnustuspalkinnolla merkittävästä tuotannosta ja elämäntyöstä. ==Lähteet== ==Aiheesta muualla== * Sjöblom Kirjasampo.fi- sivustolla * Suomentajat lukijoiden luo: Rikollisten ja poliisien nahoissa, yhteiskunnallisten ongelmien tulkkina Kirjastokaista.fi. Luokka:Suomentajat Luokka:Elävät henkilöt Luokka:Syntymävuosi puuttuu
Yutu Brown

Yutu Brown myös YB026 (oikealta nimeltään Yusuf Ibrahim Arab, s. 2002 ) on espoolainen rap-artisti. Hänen Nuteh Jonezin kanssa tekemänsä ja omakustanteena julkaistu kappale "Steppasin partyy" keräsi vuonna 2021 suosiota TikTokissa ja nousi Suomen virallisen singlelistan ensimmäiselle sijalle. Kappale pysyi listalla kahdeksan viikkoa. YB026 kertoi lopettavansa musiikin uskonnollisten syiden takia vuonna 2022, mutta palasi musiikintekoon 9.2.2024 biisillään "Comeback". Yutu Brown on somalitaustainen ja asuu Espoon Leppävaarassa sekä kuului L-City -nimiseen katujengiin. Poliisi epäili ensimmäistä katujengitapausta tutkiessaan, että Yutu Brown olisi L-Cityn johtohahmo tai keulakuva. Häntä syytettiin, muttei tuomittu liittyen Milan Jaffin Kurdish Mafian ja L-Cityn jengisotaan. Häntä ja kahta muuta syytetään myös Keski-Suomessa kesäkuussa 2021 tapahtuneista törkeistä pahoinpitelyistä. == Julkaisut == * ”Watch Out” (2024) (mukana VJ) * ”Leppävaara” (2024) * "6 DEEP PART 2" (2024) * "Soul Survivor" (2024) (mukana Kerza) * "Comeback" (2024) * "6 DEEP" (2022) * "Steppasin partyy" (mukana Nuteh Jonez, 2021) * "Tipsy" (mukana Nuteh Jonez, 2021) * "2am" (mukana Nino Uptown, 2021) * "Trendei" (mukana SKII6 ja Stafa, 2021) == Lähteet == Luokka:Suomalaiset hip hop -artistit Luokka:Katujengit Suomessa Luokka:Vuonna 2002 syntyneet Luokka:Elävät henkilöt
Enontekiön Sanomat

Enontekiön Sanomat ("Esari") on Enontekiön kunnan paikallislehti, jonka ensimmäisen numero ilmestyi 25. tammikuuta 2006. Sen sivumääräksi valittiin 12, mutta teemanumeroissa sivumäärä on ollut suurempi. Lehden ilmestyminen aloitettiin keskiviikkoisin, mutta ilmestymispäivä siirtyi torstaihin. Sittemmin jakelu on toteutettu joka toinen torstai. Alusta pitäen lehti on jaettu ilmaiseksi kaikkiin Enontekiön talouksiin, minkä lisäksi tilaajia on ollut Enontekiön ulkopuolisessa Suomessa lähes 400 (2021).Esarilla on ”traktorikortti takataskussa” Enontekiön Sanomat Enontekiön Sanomat on keskittynyt uutisoinnissaan etenkin enontekiöläisiin ja heidän asioihinsa, mutta myös muu Tunturi-Lappi ja maan laajemmat pohjoisalueet ovat korostuneet aiheiden käsittelyssä. Lehden sisarlehtiä ovat Luoteis-Lappi ja Kittilälehti. Lehden perusti Heikki Peura. Enontekiön Sanomien alkuperäinen kustantaja oli Heikki Peura Oy, josta vastuu siirtyi SLP Kustannukseen. == Lähteet == Luokka:Suomalaiset ilmaisjakelulehdet Sanomat
Veera Nelus

Veera Nelus (28. lokakuuta 1916 Narva – 18. heinäkuuta 1996 Tallinna) oli virolainen ooppera- ja konserttilaulaja, äänialaltaan sopraano.Nelus, Veera Eesti Teatriliit Nelus valmistui Narvan lukiosta vuonna 1935. Hän opiskeli laulua ajoittain Varvara Malaman johdolla vuosina 1938–1944 Ludmilla Hellat- Lemban luokassa. Vuosina 1944–1971 hän esiintyi Estonia-teatterin solistina. Lisäksi hän teki esiintymisiä konserttilaulajana. Vuonna 1955 Nelus esiintyi Tallinnfilmin elokuvassa Kui saabub õhtu. Viron televisiossa on tallennettu videokatkelmia Neluksen esintymisistä oopperoissa Lakmé, I Capuleti e i Montecchi, La traviata ja Rigoletto. Nelus sai Viron sosialistisen neuvostotasavallan ansioituneen taiteilijan arvonimen 1950. Nelus sai Viron teatteriliiton jäsenyyden vuonna 1966. Hänen puolisonsa oli Georg Taleš. Hänelle syntyi lapsi Veera Taleš. == Lähteet == Luokka:Virolaiset oopperalaulajat Luokka:Sopraanot Luokka:Vuonna 1916 syntyneet Luokka:Vuonna 1996 kuolleet
Saint-Didier-sur-Arroux

Saint-Didier-sur-Arroux on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee Arrouxjoen varrella, noin 22 kilometriä Autunin kaupungista lounaaseen. Kunnan keskustassa oleva kirkko rakennettiin vuonna 1864 korvaten vanhan kirkon. Kirkon rakentamiseen käytettiin Thil-sur-Arroux'ssa olleen vanhan kirkon kiviä. Kirkon torni vaurioitui vuoden 1905 rajumyrskyssä, ja se rakennettiin uudelleen vuonna 1933. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Saône-et-Loiren kunnat
Viveca Sten

Viveca Sten (s. 18. kesäkuuta 1959 Tukholma) on ruotsalainen rikoskirjailija. Sten on koulutukseltaan juristi. Hänen esikoisteoksensa I de lugnaste vatten (suom. Syvissä vesissä) ilmestyi vuonna 2008. Se aloitti Sandhamnin murhat -sarjan, jonka osia on myyty maailmanlaajuisesti yhteensä yli 4,5 miljoonaa kappaletta. Kirjasarjan pohjalta on tehty myös televisiosarja Murha Sandhamnissa. Sten on kirjoittanut myös tyttärensä Camilla Stenin kanssa nuorille suunnatun kolmiosaisen trillerisarjan. ==Suomennokset== ;Sandhamnin murhat -sarja * * * * * * * * * * * ;Åren murhat -sarja * * * ;Synkät vedet -sarja * * * ==Lähteet== ==Aiheesta muualla== * Viveca Stenin kansainväliset verkkosivut * Viveca Sten DekkariNetissä Tornion kaupunginkirjasto. Luokka:Ruotsalaiset rikoskirjailijat Luokka:Elävät henkilöt Luokka:Vuonna 1959 syntyneet
Saint-Léger-sous-Beuvray

Saint-Léger-sous-Beuvray on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee noin 19 kilometriä Autunin kaupungista länteen. Kunta sijaitsee Mont Beuvrayn juurella. Vuorella oli gallialaisten pääkaupunki Bibracte, joka oli merkittävä oppidum. Vuoren huipulle rakennettiin Saint-Martin-kappeli 1800-luvulla, samalla paikalla olleen vuonna 1604 raunioituneen kappelin tilalle. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Saône-et-Loiren kunnat
On ruusu Iisain juuren

On ruusu Iisain juuren on suomenkielinen käännös saksankielisestä, laajalti tunnetusta joululaulusta "Es ist ein Ros entsprungen". Laulun alkuperäisten sanojen kirjoittaja on jäänyt tuntemattomaksi. Virsi on julkaistu painettuna Kölnisssä 1599 kokoelmassa Alte Catholische Geistiliche Kirchen-Gesang. Laulun on kirjoittanut muistiin mainzilainen munkki Conradus ja julkaissut sen rukouskirjassaan. Kaikkein varhaisimmassa tekstissä on uusimman tulkinnan mukaan ollut vain kaksi säkeistöä, jotka muodostivat kysymyksen, arvoituksen ja vastauksen. Ensimmäinen säkeistö on kertoo arvoituksen tavoin, miten juuri, ruusu on puhjennut kukkaan keskitalvella. Toinen säkeistö kertoo, mikä tämä juuri on: Maria ja sen kukka, Jeesus. Tätä rauhan valtakuntaa runoilija kaipasi uskonsotien ja talonpoikaiskapinoiden aikana. Pian myös protestanttiset kirkot ottivat tämän katolisen virren omiin virsikokoelmiinsa. Tekstiin liittyvään melodiaan on luterilainen säveltäjä Michael Praetorius tehnyt yhä lauletun neliäänisen sovituksen, ja se julkaistiin 1609 Pretoriuksen Musae Sioniae VI -kokoelmassa. Virrestä on erimittaisia versioita, pisimmässä jopa 23 säkeistöä, mutta se tunnetaan yleisimmin vain kolmi- tai nelisäkeistöisenä. Se kertoo ruusun juuresta, joka alkaa kukkia keskellä talvea. ”Tuo kukka suloinen" – Die Wurze zart – on Iisain, kuningas Daavidin isän, suvun juuri (latinalainen nimimuoto Jesse esiintyy myös virren vanhoissa teksteissä). Vuonna 1844 yläfrankkilainen pappi Friedrich Layriz kirjoitti virren 1.–2. säkeistöjen lisäksi virteen kolme lisäsäkeistöä ja julkaisi virren Der Evangelische Kirchengesang -kokoelmassa. Layriz osallistui vanhojen virsien uudistus- ja julkaisutyöhön. Laulu tunnetaan Suomessa useina käännöksinä. Kuorolauluna sen julkaisi ensimmäisen kerran Jyväskylän ensimmäinen musiikin lehtori, ”suomenkielisen kuorolaulun isä” E. A. Hagfors vuonna 1871 kokoelmassaan Suomalainen lauluseppele. Sen jälkeen laulu otettiin muun muassa evankelisen liikkeen laulukirjaan, Siionin kanteleeseen, vuonna 1892 ja Suomen Lähetysseuran vuonna 1903 julkaisemaan kokoelmaan Hengellisiä lauluja ja virsiä. Virsi on Suomen evankelis-luterilaisen kirkon virsikirjassa numerolla 23, Ruotsin kirkon virsikirjassa virsi 113, Helsingin katolisen hiippakunnan laulukirjassa Cantemus laulu 43 , Suomen Adventtikirkon laulukirjassa Seurakunta laulaa, laulu 139 ja Siionin kannel -laulukirjassa laulu 9. Laulun tekstin on suomentanut Nestor Järvinen 1871. Virsikirjassa olevan tekstin on uudistanut Anna-Maija Raittila 1979. Suomessa tämän virren sävelmällä lauletaan myös toista jouluun liittyvää tekstiä "Tuo armon valkokyyhky", ja joskus se on mainittu Praetoriuksen sävellykseksi. Se on muun muassa Hengellisen laulukirjan laulu 46. Laulun tekstin alkuperä on tuntematon. Tämä teksti ei liity sisällöltään kovinkaan paljon saksankieliseen tekstiin "Es ist ein Ros", joka on muun muassa virsikirjassa olevan virren tekstin pohjana. == Lähteet == Luokka:Saksalaiset jouluvirret Luokka:Suomenkieliset jouluvirret Luokka:Teokset Mariasta
Hematoksyliini

Hematoksyliini (C16H14O6) on aromaattinen homoisoflavonoideihin kuuluva orgaaninen yhdiste. Yhdistettä voidaan käyttää analyyttisenä reagenssina, kudosten värjäyksessä ja tekstilien värjäyksessä. ==Ominaisuudet, valmistus ja käyttö== Huoneenlämpötilassa hematoksyliini on kellertävää kiteistä ainetta, joka muuttuu valon vaikutuksesta punertavaksi. Yhdiste liukene niukasti kylmään veteen ja paremmin kuumaan. Se liukenee myös etanoliin ja dietyylieetteriin. Yhdisteen liuosten väri riippuu pH-arvosta eli se on pH- indikaattori. Alle pH:n 1 se on punainen, välillä 1-6 se on vaalean keltainen ja pH:n ollessa yli 6 väri on violetti. Hematoksyliini muodostaa värillisiä yhdisteitä useiden metallikationien kanssa.Ram W. Sabnis, Erwin Ross, Jutta Köthe, Renate Naumann, Wolfgang Fischer, Wilhelm-Dietrich Mayer, Gerhard Wieland, Ernest J. Newman & Charles M. Wilson: Indicator Reagents, Ullmann's Encyclopedia of Industrial Chemistry, John Wiley & Sons, New York, 2009. Hematoksyliiniä esiintyy luontaisesti sinipuun (Haematoxylum campechianum) puuaineksessa. Sitä muodostuu kasvissa todennäköisesti sappankalkonista. Hematoksyliiniä eristetään sinipuusta uuttamalla kuumalla vedellä ja kiteyttämällä urean avulla. Hematoksyliiniä käytetään metallien värityksissä. Se on eosiinin kanssa yhdessä käytettynä hyvin yleinen kudosten värjäysaine mikroskopiatutkimuksissa. Hapettuessaan hemateiiniksi se värjää kudokset sinivioleteiksi. Peittana käytetään metallisuoloja. Hematoksyliiniä on käytetty myös tekstiilien ja nahan värjäyksessä.Ute Schmidt & Erik K. W. Schulte: Stains, Microscopic, Ullmann's Encyclopedia of Industrial Chemistry, John Wiley & Sons, New York, 2000. ==Lähteet== Luokka:Aromaattiset yhdisteet Luokka:Väriaineet
Kariba

Kariba on kaupunki Zimbabwen pohjoisosassa. Se on rakennettu Botererkwan kukkuloille Sambesi-joen etelärannalle. Kaupungista avautuvat näkymät Karibajärvelle sekä Kariban kuruun. Vuonna 2002 kaupungissa oli 22726 asukasta ja vuonna 2012 26112 asukasta. Kariban kaupunki perustettiin vuonna 1957 Karibajärven padon rakennustyömaan työntekijöiden asuinpaikaksi. Myöhemmin Karibasta on tullut yksi Zimbabwen merkittävimmistä turistikohteista, sillä kaupungin lähellä sijaitsee Karibajärven lisäksi useita kansallispuistoja, muun muassa Unescon maailmanperintökohteisiin kuuluva Mana Poolsin kansallispuisto. Karibassa on kansainvälinen lentoasema. == Lähteet == == Aiheesta muualla == Luokka:Zimbabwen kaupungit
Keltaviirumullo

Keltaviirumullo (Mulloidichthys flavolineatus) on mullojen (Mullidae) heimoon kuuluva merivesissä elävä kalalaji. Sitä kalastetaan ruoaksi joissain maissa. == Koko ja ulkonäkö == Keltaviirumullo kasvaa yleensä noin 25 senttimetrin mittaiseksi ja korkeintaan 43 senttimetrin mittaiseksi. Se voi painaa korkeintaan 423 grammaa. Lajilla on selkäevässään kahdeksan piikkiruotoa ja yhdeksän pehmeää ruotoa. Peräevässään sillä on yksi piikkiruoto ja seitsemän pehmeää ruotoa. Keltaviirumullon selkäpuolen väritys vaihtelee harmaasta oliivinväriseen. Vatsa ja kyljet ovat vaaleat. Kyljissä on 1–2 pitkittäistä keltaista juovaa. Ensimmäisen selkäevän alapuolella on tumma täplä. == Levinneisyys ja elinympäristö == Keltaviirumulloa tavataan indopasifiselta merialueelta. Sen levinneisyys ulottuu Punaiseltamereltä, Persianlahdelta ja Itä-Afrikasta Havaijille, Marquessaarille ja Pitcairnsaarten Ducie Islandille. Lajin levinneisyys rajoittuu pohjoisessa Riukiusaarille sekä Ogasawasaarille ja etelässä Lord Howen saarelle sekä Rapan saarelle. Keltaviirumullo on yleinen koko levinneisyysalueellaan, ja Kansainvälinen luonnonsuojeluliitto IUCN on luokitellut sen vuonna 2016 elinvoimaiseksi lajiksi. Keltaviirumullo käyttää ravinnokseen nilviäisiä, äyriäisiä, matoja, merisiilejä ja huokoseläimiä. Lajin elinympäristöä ovat hiekkapohjaiset laguunit ja riutat. Se muodostaa toisinaan parvia. Keltaviirumullo saavuttaa sukukypsyyden Mariaaneilla hieman yli kymmenen senttimetrin mittaisena. == Lähteet == Luokka:Mullot
Kommunarkan metroasema

Kommunarka () on yksi Moskovan metron asemista. Se avattiin 20. kesäkuuta 2019. == Lähteet == == Aiheesta muualla == Luokka:Moskovan metroasemat
Betsimisaraka

Betsimisaraka oli betsimisarakoiden kuningaskunta Madagaskarilla 1700-luvulla. Entisen merirosvon poika Ratsimilaho perusti kuningaskunnan yhdistämällä saaren itärannikolla useamman heimoalueen valtansa alle. Kuningaskunta hajosi sen kolmannen kuninkaan kuoltua vuonna 1791, ja Merina valloitti pian sen alueen. ==Lähteet== Luokka:Madagaskarin historia Luokka:Afrikan entiset monarkiat
Vigori Gbe

Vigori Gbe (s. 10. helmikuuta 2002) on norsunluurannikkolainen jalkapalloilija, joka edusti viimeksi Veikkausliigassa pelaavaa FC Hakaa. == Lähteet == Luokka:Norsunluurannikkolaiset jalkapalloilijat Luokka:Vuonna 2002 syntyneet Luokka:Elävät henkilöt
Hiljainen pöytä läheltä orkesteria

Hiljainen pöytä läheltä orkesteria on Klamydian kahdeskymmenes studioalbumi, joka julkaistiin 21. toukokuuta 2021. Albumin bonus-cd sisältää kaikki Vesku Jokisen Vain elämää -ohjelmassa esittämät kappaleet. == Kappaleet == # # # # # # # # # # # # # == Arvostelut == * Helsingin Sanomat: Vain elämää -ohjelmassa nähtiin salonkikelpoinen Vesku Jokinen, mutta nyt Klamydia on taas entisellään: Uusi levy tarjoaa toksisia aiheita ja uhriutumista Viitattu 4.1.2022. * Kaaoszine: 8+/10Kun tauti parantaa ankeaa aikaa – arvostelussa Klamydian Hiljainen pöytä läheltä orkesteria Viitattu 4.1.2022. * Soundi: Levyarvio: Vanha koira ei uusia temppuja opi – Klamydia on konservatiivisen punkin Keskustapuolue Viitattu 4.1.2022. == Lähteet == Luokka:Vuoden 2021 albumit Luokka:Klamydian albumit
Saint-Nizier-sur-Arroux

Saint-Nizier-sur-Arroux on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee Arrouxjoen varrella, noin 26 kilometriä Autunin kaupungista lounaaseen. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Saône-et-Loiren kunnat
Millerin talo

Millerin talo on Runar Eklundin suunnittelema, vuonna 1926 valmistunut, Lahdessa sijaitseva rakennus. Se edustaa arkkitehtuuriltaan klassismia, mutta Vuorikadun puolisessa julkisivussa on nähtävissä myös uusbarokille tyypillisiä piirteitä. Rakennus on saanut nimensä rakennuttajansa Lahden piirieläinlääkäri Karl Millerin mukaan. Hänellä oli talossa vastaanottotilat sekä asunto. Alun perin pihapiirissä oli myös ulkorakennus, jossa oli talli, autovajat ja talomiehen asunto. == Lähteet == Luokka:Lahden rakennukset ja rakennelmat Luokka:Keski-Lahti
Trishagion

Trishagion (kr. tris-hagion, "kolmesti pyhä") on Pyhälle kolminaisuudelle suunnattu esirukous tai litania, joka on osa liturgiaa useimmissa itäisissä kirkkokunnissa, Suomen ortodoksinen kirkko mukaanluettuna. Ortodoksisessa käytössä se tunnetaan myös Kolmipyhäveisuna tai Pyhän Kolminaisuuden veisuna. Se on käytössä myös katolisessa kirkossa ja monissa protestanttisissa kirkoissa, ennen kaikkea osana pitkäperjantain sanajumalanpalvelusta. Trishagion lisäyksellä "...ja koko maailmaa" on myös Jumalan laupeuden ruusukon loppurukous. Nimitystä käytetään myös Sanctus-hymnin alkuosasta: "Pyhä, pyhä, pyhä Herra Sebaot!" ==Historia== Trishagion on vanhaa perua ja mahdollisesti apostolista alkuperää. Legendan mukaan keisari Theodosius II:n valtakaudella (408-450) Konstantinopoliin iski maanjäristys, ja ihmisten rukoillessa apua eräs lapsi kohosi ilmaan huutaen Kyrie eleision ("Herra, armahda meitä!"). Sitten hän laskeutui takaisin maahan, kehotti ihmisiä rukoilemaan hymnin sanoin, ja kuoli. ==Eri kielillä== Suomeksi Trishagion kuuluu "Pyhä Jumala, pyhä Väkevä, pyhä Kuolematon, armahda meitä!" Latinaksi: Sanctus Deus, Sanctus Fortis, Sanctus Immortalis, miserere nobis. Kreikaksi: Ἅγιος ὁ Θεός, Ἅγιος ἰσχυρός, Ἅγιος ἀθάνατος, ἐλέησον ἡμᾶς. (Hágios ho Theós, Hágios iskhyrós, Hágios athánatos, eléēson hēmâs.) ==Lähteet== Luokka:Kristilliset rukoukset
Veera Taleš

Veera Taleš (s. 22. marraskuuta 1950 Tallinna) on virolainen konsertti- ja oopperalaulaja, äänialaltaan sopraano.Taleš, Veera Eesti Teatriliit Taleš valmistui Tallinnan valtionkonservatoriosta Ludmilla Issakovan luokalta 1978. Hän täydensi opintojaan Nina Dorliakin johdolla Moskovassa vuonna 1979 ja Ludmila Braunin johdolla Riiassa 1984. Taleš opetti vuosina 1978–2003 Tallinnan valtionkonservatoriossa (vuodesta 1995 Viron musiikki- ja teatteriakatemia). Hän työskenteli myös Tallinnan Georg Ots -musiikkikoulussa. Taleš esiintyi opintojensa aikana Estonia-teatterin oopperanäytöksissä; rooleja hänellä oli 1970-luvulla esimerkiksi Wolfgang Amadeus Mozartin oopperoissa Don Giovanni ja Figaron häät. 1970–1990-luvuilla hänen konserttiohjelmistoonsa kuului sellaisia teoksia kuin Benjamin Brittenin A Wedding Anthem, Antonín Dvořákin Stabat Mater, René Eesperen Ave Pater, Joseph Haydnin Luominen, Vuodenajat sekä B-duurimessu, Wolfgang Amadeus Mozartin Kruunajaismessu, Henry Purcellin Te Deum, Franz Schubertin G-duurimessu ja Erkki-Sven Tüürin Ante finem saeculi. Taleš on esiintynyt lisäksi kamarilaulajana Virossa ja ulkomailla, kirkkokonserteissa ja kuorojen kanssa. Näitä kuoroja ovat olleet Eesti Televisiooni ja Raadio Segakoor, Viron filharmoninen kamarikuoro, Viron kansallinen mieskuoro ja Tallinna Kammerkoor. Talešin isä oli Georg Taleš ja äiti Veera Nelus. == Lähteet == Luokka:Virolaiset oopperalaulajat Luokka:Sopraanot Luokka:Vuonna 1950 syntyneet Luokka:Elävät henkilöt
Boardercross

Boardercross Boardercross Paikkakunta: Naut Aran, Espanja Talviurheilukeskus: Baqueira / Beret Vuori: Tuc de Blanhiblar Rinneluokitus: Punainen Yläasema: 1 998 m Ala-asema: 1 876 m Korkeusero: 122 m Pituus: 1 116 m Keskijyrkkyys: 10,9 % Hissi Hissi Hissi: TSD Blanhiblar Tyyppi: 4-hengen tuolihissi Kapasiteetti: 2 880 henkilöä/h Lumilautacross Lumilautacross Lähtö: 1 976 m Maali: 1 860 m Korkeusero: 116 m Pituus: 870 m Keskijyrkkyys: 13,3 % Eri elementtejä: 24 kpl 1\. MC-kilpailu: 20.3.2016 Boardercross on laskettelupuisto Baqueira / Beretin talviurheilukeskuksessa Naut Aranissa Espanjassa. Laskettelupuisto on toiminut lumilautailun maailmancupin lumilautacrosskilpailuiden isäntäpaikkana. ==Lähteet== *Snowparks baqueira.es *Slopes & Ski lifts baqueira.es *Trail map baqueira.es *Baqueira Beret, the venue of a thrilling FIS Snowboard Cross World Cup with victories for Eva Samkova (CZE) and Alessandro Haemmerle (AUT) baqueira.es *Snowboard Cross Results – Baqueira Beret fis-ski.com Luokka:Espanjan laskettelurinteet Luokka:Katalonian rakennukset ja rakennelmat Luokka:Katalonian urheilu Luokka:Lleidan maakunta
Senterungdommen

Senterungdommen (suom. Keskustanuoret; vuosina 1949–1962 Bygdefolkets Ungdomsfylking) on vuonna 1949 perustettu norjalainen poliittinen nuorisojärjestö. Sen emopuolue on Norjan keskustapuolue. ==Historia== Norjan keskustapuolue, tuolloiselta nimeltään Bondepartiet (suom. Talonpoikaispuolue) perusti viimeisenä suurena puolueena oman nuorisojärjestön vuonna 1949. Nuorisojärjestön alkuperäinen nimi oli Bygdefolkets Ungdomsfylking, ja vuonna 1962 se sai nykyisen nimensä, kun emopuolue oli kolme vuotta aiemmin nimetty Keskustapuolueeksi. Senterungdommen oli suurimmillaan 1970-luvun alussa, jolloin sillä oli noin 6 000 jäsentä. ==Politiikka== Senterungdommen sijoittaa itsensä poliittiseen keskustaan. Se vastustaa palvelujen keskittymistä ja kannattaa aktiivista aluepolitiikkaa sekä maaseudun perinteiden vaalimista. Se vastustaa huumepolitiikan höllentämistä, kannattaa ETA-jäsenyyden korvaamista kauppasopimuksilla ja haluaa säilyttää valtionkirkon sekä monarkian. Lisäksi se kannattaa tiukkaa maahanmuuttopolitiikkaa. ==Lähteet== ==Aiheesta muualla== * Järjestön kotisivut Luokka:Norjalaiset poliittiset nuorisojärjestöt
Sančuari

Sančuari on norjalainen saamelaisyhtye, joka perustettiin vuonna 1984. Se on lähtöisin Koutokeinosta. Pääasiallisina jäseninä ovat toimineet Svein Egil Oskal ja Heaika Hætta.SANČUARI Kreative Nord Sančuarin tyyli perustuu joikuun, johon on yhdistetty nykyaikainen säestys. Tyylistä onkin käytetty nimitystä joikrock. Vuonna 2000 Sančuarille myönnettiin Áillohaš-palkinto. == Diskografia == * Stállangazza (1997) * Šleaŋgáčuoivvat (2001) * Gállábártnit (2012) * Sarvvagalba (2019)Sančuari: Sarvvagalba Gávpi == Lähteet == Luokka:Norjalaiset rockyhtyeet Luokka:Saamelainen musiikki Luokka:Áillohaš- musiikkipalkinnon saajat
Georg Taleš

Georg Taleš (30. toukokuuta 1912 Pietari – 30. lokakuuta 1997 Tallinna) oli virolainen ooppera- ja konserttilaulaja, äänialaltaan baritoni.Taleš, Georg Eesti Teatriliit Taleš asui vuodesta 1913 Virossa. Hän opiskeli laulamista yksityisesti Varvara Malaman johdolla vuosina 1934–1937. Vuosina 1937–1938 hän suoritti opintoja Tallinnan konservatoriossa, ja vuosina 1939–1940 häntä opetti Ludmilla Hellat-Lemba sekä vuosina 1940–1941 Aleksander Arder. Lisäksi Taleš opiskeli vuosina 1938–1939 Milanossa stipendin turvin. Hän työskenteli 1930-luvulla oopperasolistina Milanossa ja operettisolistina Tallinnassa ennen uraansa Estonia-teatterin solistina (1938–1970). Taleš esiintyi myös konserttilaulajana ja toimi opetustehtävissä. Hänet nähtiin Tallinnfilmin elokuvassa Metskapten (1971). Taleš sai kansainvälisessä laulajien kilpailussa Wienissä pronssimitalin vuonna 1937. Vuonna 1950 hänet nimitettiin Viron sosialistisen neuvostotasavallan ansioituneeksi taiteilijaksi, ja vuonna 1951 hänelle myönnettiin Stalin-palkinto. Taleš oli naimisissa Veera Neluksen kanssa, ja Veera Taleš on hänen tyttärensä. == Lähteet == Luokka:Virolaiset oopperalaulajat Luokka:Baritonit Luokka:Vuonna 1912 syntyneet Luokka:Vuonna 1997 kuolleet
Kupittaan siirtolapuutarha

Kupittaan siirtolapuutarha on siirtolapuutarha Turussa Kurjenmäen kaupunginosassa. Se on perustettu vuonna 1934. Alueella on 56 mökkiä. == Lähteet == ==Aiheesta muualla== * Kupittaan siirtolapuutarhan kotisivut * Miksi Kupittaan siirtolapuutarha pitäisi säilyttää? Laaja tietopaketti Kupittaan siirtolapuutarhasta. * Turun taudin uusi uhri? Helsingin Sanomat 21.2.2022 * Trendikästä kaupunkiviljelyä vai uusia asuinrakennuksia – kiihkeä kamppailu siirtolapuutarhasta jatkunut Turussa 10 vuotta. YLE uutiset 18.2.2022 * Arvuuttelu Turun Kupittaan siirtolapuutarhan kohtalosta jatkuu uuden kaavamerkinnän seurauksena. YLE Uutiset 26.10.2020 * Yhä vain uhattuna - Kupittaan siirtolapuutarha. ET-lehti 11.8.2020 *Elämää siirtolapuutarhassa. YLE Areena 19.8.2020 Luokka:Siirtolapuutarhat Luokka:Turun rakennukset ja rakennelmat
Ray Abruzzo

Ray Abruzzo (s. 12. elokuuta 1954 Queens, New York) on yhdysvaltalainen näyttelijä. Abruzzo tunnetaan muun muassa televisiosarjasta Sopranos, jossa hän esitti Little Carmine Lupertazzia. Abruzzo on näytellyt myös John Zorellia Dynastiassa sekä Mike McGuirea Oikeus ja kohtuus -sarjassa. Hänellä on ollut rooleja myös televisio-ohjelmissa Diagnoosi: Murha, Enkelin kosketus, L.A. Law, Mad Men, Murhasta tuli totta, NYPD Blue sekä Silkkiä ja luoteja. ==Lähteet== Luokka:Yhdysvaltalaiset televisionäyttelijät Luokka:Vuonna 1954 syntyneet Luokka:Elävät henkilöt
Puerto Ricon jääkiekkomaajoukkue

Puerto Ricon jääkiekkomaajoukkue edustaa Puerto Ricoa kansainvälisissä jääkiekko-otteluissa. Joukkuetta hallinnoi Puerto Ricon jääkiekkoliitto. Puerto Rico hyväksyttiin vuonna 2022 Kansainväisen jääkiekkoliiton IIHF:n jäseneksi. Puerto Ricon maajoukkue on ottanut osaa LATAM Cupiin. == Lähteet == Luokka:Jääkiekkomaajoukkueet Jääkiekkomaajoukkue
Venezuelan jääkiekkomaajoukkue

Venezuelan jääkiekkomaajoukkue edustaa Venezuelaa kansainvälisissä jääkiekko- otteluissa. Joukkue toimii Venezuelan jää- ja rullakiekkoliiton (esp. La Asociación Venezolana de Hockey Sobre Hielo y en Línea) alaisuudessa. Joukkue otti ensi kertaa osaa kansainvälisiin peleihin vuonna 2018, kun se osallistui LATAM Cupiin. Maa ei ole Kansainvälisen jääkiekkoliiton IIHF:n jäsen. == Lähteet == Luokka:Venezuelan urheilu Luokka:Jääkiekkomaajoukkueet
Oi herää, pikku Betlehem

Oi herää, pikku Betlehem on suomenkielinen käännös englanninkielisestä joululaulusta O little town of Bethlehem. Laulu on tunnettu eri puolilla maailmaa erikielisinä käännöksinä. Laulun sanat runoili 1868 pyhäkoulua varten yhdysvaltalainen Phillips Brooks (1835–1893), episkopaalisen kirkon piispa Massachusettsissa. Innoituksen virteen hän sai käynnistään Betlehemissä jouluna 1865. Englanninkielisen tekstin painopisteitä ovat joulun tapahtumapaikan, Betlehemin kuvailu ja joulun tapahtumien sisällön tulkinta. Hän on kertonut kokemuksestaanː ”Muistan, miten seisoin vanhassa kirkossa Betlehemissä, lähellä sitä paikkaa, jossa Jeesus syntyi. Muistan miten koko kirkko kaikui tuntikausia loistavia ylistyshymnejä Jumalalle; jälkeen päin minusta on aina uudelleen tuntunut kun kuulisin nuo äänet ja soinnut, jotka tunsin niin hyvin ja jotka kertovat toinen toisilleen Vapahtajan ihmeellisestä syntymäyöstä" Amerikassa tekstiin liittyi Brooksin seurakunnan urkuri Lewis H. Rednerin kirjoittama sävelmä. Kun teksti tuli 1906 The English Hymnal- kokoelmaan, sen toimittaja, säveltäjä Ralph Vaughan Williams halusi siihen toisen sävelmän, joka pohjautuu englantilaiseen balladiperinteeseen. Sävelmä on vanha englantilainen kansanlaulu, joka tunnetaan nimellä "Forest Green". Sen Williams oli itse merkinnyt muistiin 1903. Myös Suomessa lauluun on liitetty molemmat sävelmät. Rednerin sävelmä on käytössä muun muassa Siionin kanteleessa ja Hengellisessä laulukirjassa. Brooksin laulussa oli alkuaan viisi säkeistöä, mutta siitä on olemassa säkeistömäärältään erilaisia versioita. Laulusta on tehty useita suomennoksia, muun muassaː *Oi herää, pikku Betlehem, et nukkua nyt saa (Suom. tuntem. Uud. suom. Anna-Maija Raittila 1995) **Ruotsin kirkon virsikirja 115 ** Seurakunta laulaa 130: ** Cantemus 68 * Beetlehem, pieni kaupunki, nyt yössä levähdät **Siionin Kannel:28 **Laula, kaikki maa 9 *Nyt Beetlehemin seimehen On Jeesus syntynyt. **Hengellinen laulukirja 41 * Oi Beetlehem, sä pienoinen, min peittää tyyni yö (Suom. V. Arti) **Suuri joululaulukirja == Lähteet == Luokka:Jouluvirret Luokka:Yhdysvaltalaiset joululaulut Luokka:Suomenkieliset jouluvirret
Aarne Viisimaa

Aarne Viisimaa (vuoteen 1935 Arnold-Peeter Vismann; 25. marraskuuta 1898 Sangaste – 2. lokakuuta 1989 Tukholma) oli virolaissyntyinen tenori, näyttelijä ja teatteriohjaaja.Viisimaa, Aarne Eesti Teatriliit Viisimaa valmistui vuonna 1927 Georg Stahlbergin luokalta Tarton konservatoriosta. Hän opiskeli myös taloustiedettä Tarton yliopistossa vuosina 1920–1924. Hän sai laulussa lisäopetusta Armanda Degli Abbatilta Saksassa vuonna 1923 sekä Wienissä ja Budapestissa vuonna 1926. Viisimaa lauloi Vanemuinen kuorossa vuosina 1917–1920. Vuosina 1920–1927 hän toimi solistina ja ohjaajana Vanemuinessa, sitten vuoteen 1944 Estonia-teatterissa. Viisimaa lähti Virosta vuonna 1944. Hän asui sitten Suomessa ja vuodesta 1945 Ruotsissa. Hän työskenteli vuoteen 1958 näyttelijänä ja ohjaajana ruotsinvirolaisten teattereissa. Lisäksi hän esiintyi konsertti- ja kirkkolaulajana. Viisimaa on haudattu Viroon. Viisimaa oli Vello Viisimaan isä. Hänen sisaruksensa tytär oli Heli Viisimaa. == Lähteet == Luokka:Virolaiset oopperalaulajat Luokka:Tenorit Luokka:Virolaiset näyttelijät Luokka:Teatteriohjaajat Luokka:Vuonna 1898 syntyneet Luokka:Vuonna 1989 kuolleet
Puerto Ricon naisten jääkiekkomaajoukkue

Puerto Ricon naisten jääkiekkomaajoukkue edustaa Puerto Ricoa naisten kansainvälisissä jääkiekko-otteluissa. Vuoden 2025 alussa maassa oli 85 rekisteröitynyttä naisjääkiekkoilijaa. Joukkue on ottanut osaa LATAM Cupiin. == Lähteet == Luokka:Puerto Ricon urheilu Luokka:Naisten jääkiekkomaajoukkueet
Libertatia

Libertatia on myyttinen merirosvotasavalta Intian valtamerellä. 1700-luvulla liikkui paljon tarinoita merirosvojen perustamasta siirtokunnasta Madagaskarin liepeillä. Tarinoiden mukaan kapteeni James Mission perusti merirosvojen turvapaikan jollekin saarelle 1600-luvun lopulla. Libertatiaa hallittiin demokraattisesti, mutta siirtokunta hylättiin jostain syystä 1700-luvun alussa. Libertatia mainitaan useissa lähteissä, mutta niiden historiallisuus on kyseenalaistettu. Onkin ehdotettu, että koko paikka on kirjailija Daniel Defoen keksimä, sillä hän kirjoitti aiheesta romaanin vuonna 1726. ==Lähteet== Luokka:Myyttiset paikat ja olotilat Luokka:Kuvitteelliset kadonneet paikat Luokka:Utopiat Luokka:Merirosvous
Vello Jürna

Vello Jürna (1. joulukuuta 1959 Väike-Maarja – 12. kesäkuuta 2007 Laulasmaa) oli virolainen ooppera- ja konserttilaulaja, äänialaltaan tenori.Jürna, Vello Eesti Entsüklopeedia Jürna valmistui Tallinnan Georg Ots -musiikkiopistosta Raimond Alangon luokalta vuonna 1985 ja Viron musiikkiakatemiasta vuonna 1991. Jälkimmäisessä häntä olivat opettaneet Hendrik Krumm ja Ivo Kuusk. Lisäksi Jürna suoritti mestarikursseja Savonlinnan oopperajuhlilla Shen Xiangin johdolla 1990, Accademia Verdianassa Carlo Bergonzin johdolla 1990–1991 ja Milanon konservatoriossa Jenny Anveltin johdolla 1996. Jürna esiintyi Estonia- teatterin solistina vuosina 1989–1996 ja vapaana solistina vuodesta 1996. Hän oli vierailevana solistina Norjan kansallisoopperassa vuosina 1992–1993, Ruotsin kuninkaallisessa oopperassa 1992–1996, Stora Teaternissa (Göteborg) 1994–1995 ja Oulun kaupunginteatterissa 1996–1999. Hän esiintyi kamarilaulajana monissa maissa, kuten Virossa, Italiassa, Norjassa, Ruotsissa, Suomessa, Venäjällä ja Yhdysvalloissa. Jürna sai ensipalkinnon Viron laulajien kilpailussa vuonna 1989, yleisöpalkinnon Italian Viotti–Valsesia-kilpailussa 1992 ja Viron tasavallan kulttuuripalkinnon 1992. Väike-Maarjan musiikkifestivaali omistettiin Jürnan muistolle, ja hänen mukaansa on nimetty Viron musiikki- ja teatteriakatemiassa laulajille järjestettävä kilpailu. == Lähteet == Luokka:Virolaiset oopperalaulajat Luokka:Tenorit Luokka:Vuonna 1959 syntyneet Luokka:Vuonna 2007 kuolleet
LATAM Cup

LATAM Cup on kansainvälinen jääkiekkoturnaus, joka on pääasiassa tarkoitettu Latinalaisen Amerikan ja Karibian alueen jääkiekkomaajoukkueille. Turnaukseen osallistuu maajoukkueita myös muista maista. Turnaus tunnetaan myös nimellä Amerigol LATAM Cup, sillä sitä järjestää Amerigol International Hockey Association. Sen puheenjohtaja on Juan Carlos Otero. Turnaus toimii monille kehittyville jääkiekkomaille ponnahduslautana, jotta ne voisivat joskus liittyä Kansainvälisen jääkiekkoliiton IIHF:n jäseniksi ja pelata sen turnauksissa sekä talviolympialaisten jääkiekkoturnauksissa. Turnaus järjestettiin ensimmäistä kertaa vuonna 2018. Vuonna 2021 turnaus järjestettiin kolmatta kertaa Floridassa, Yhdysvalloissa. Tapahtumaa on ollut järjestämässä myös NHL-joukkue Florida Panthers, ja turnaus pelattiin vuonna 2021 joukkueen harjoitusjäähallissa Panthers IceDenissa. Turnaukseen otti osaa 29 joukkuetta. Turnauksessa oli viisi eri sarjaa: miesten 1. divisioona, miesten 2. divisioona, naisten sarja, alle 16-vuotiaiden sarja ja alle 12-vuotiaiden sarja. Joukkueita oli Argentiinasta, Brasiliasta, Karibian alueelta, Keski-Amerikasta, Chilestä, Kolumbiasta, Jamaikalta, Libanonista, Meksikosta, Puerto Ricosta, Venezuelasta sekä Yhdysvalloista. Vuonna 2021 turnaukseen otti osaa myös Etelä-Amerikan yhdistelmäjoukkue. Maajoukkueista turnauksessa mukana ovat olleet muun muassa Jamaikan jääkiekkomaajoukkue, Kolumbian jääkiekkomaajoukkue, Puerto Ricon miesten ja sen lisäksi naisten joukkue sekä Venezuelan jääkiekkomaajoukkue. == Lähteet == Luokka:Jääkiekkokilpailut
Saint-Prix (Saône-et-Loire)

Saint-Prix on kunta Ranskassa Saône-et-Loiren departementissa Bourgogne- Franche-Comtén alueella. Se sijaitsee noin 22 kilometriä Autunin kaupungista länteen. pienoiskuva|vasen|Haut-Folin Kunta tunnetaan myös nimellä Saint-Prix- en-Morvan. Sen alueella oleva 901 metriä korkea Haut-Folin on Morvanin korkein huippu, joka kuuluu Bois du Roin massiiviin. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Saône-et-Loiren kunnat